CELEX: 62018CN0396
Language: el
Date: 2018-06-15 00:00:00
Title: Υπόθεση C-396/18: Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 15 Ιουνίου 2018 — Gennaro Cafaro κατά DQ

1.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/15
            
         
      Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 15 Ιουνίου 2018 — Gennaro Cafaro κατά DQ
      (Υπόθεση C-396/18)
      (2018/C 352/20)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      
         Αναιρεσείων: Gennaro Cafaro
      
         Αναιρεσίβλητη: DQ
      
         Προδικαστικά ερωτήματα
      
      
                  1)
               
               
                  Αντιβαίνει η εθνική ρύθμιση που περιέχεται στην πρωθυπουργική απόφαση της 9ης Σεπτεμβρίου 2008, η οποία, κατ’ εφαρμογή του άρθρου 748, τρίτο εδάφιο, του κώδικα ναυσιπλοΐας και αεροπλοΐας, περιλαμβάνει κανονισμό σχετικά με τα όρια απασχολήσεως του ιπτάμενου προσωπικού της CAI Spa, και ειδικότερα προβλέπει την αυτόματη λύση της σχέσεως εργασίας με τη συμπλήρωση του 60ού έτους ηλικίας, στον κανονισμό 1178/2011 (1) κατά το μέρος που αυτός καθορίζει στο 65ο έτος της ηλικίας το όριο για την απασχόληση των χειριστών αεροσκαφών στις εμπορικές αερομεταφορές, και, μπορεί ο τελευταίος, αφότου μείνει ανεφάρμοστη η ειδική εθνική ρύθμιση, να εφαρμοστεί εν προκειμένω;
               
            
                  2)
               
               
                  Επικουρικώς, για την περίπτωση που κριθεί ότι ο κανονισμός δεν έχει εφαρμογή ratione materiae στην υπό κρίση υπόθεση, αντιβαίνει η προαναφερθείσα εθνική ρύθμιση στην αρχή της απαγορεύσεως των διακρίσεων λόγω ηλικίας, η οποία προβλέπεται στην οδηγία 2000/78 (2) και στον Χάρτη των Θεμελιωδών Δικαιωμάτων της Ευρωπαϊκής Ένωσης (άρθρο 21, παράγραφος 1), όπως η αρχή αυτή συγκεκριμενοποιείται με την οδηγία 2000/78;
               
            
         (1)  Κανονισμός (ΕΕ) 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 311, σ. 1).
      
         (2)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16).